**ОБРАЗАЦ**

|  |  |
| --- | --- |
| ИЗВЈЕШТАЈ О АНАЛИЗИ УТИЦАЈА ПРОПИСА ЗА ЛОКАЛНЕ САМОУПРАВЕ | |
| ПРЕДЛАГАЧ ПРОПИСА | Предсједник Општине Никшић  Дирекција за имовину |
| НАЗИВ ПРОПИСА | Одлука о продаји грађевинског земљишта Небојши Шипчићу ради докомплетирања урбанистичке парцеле број 3, у обухвату Детаљног урбанистичког плана Центар |
| 1. Дефинисање проблема  - Да ли је пропис посљедица захтјева (прописа) на државном нивоу?  - Навести законски односно стратешки или други основ за доношење прописа?  - Да ли се прописом утврђују сопствене надлежности или пренесени, односно повјерени послови локалне самоуправе?  - Које проблеме треба да ријеши предложени акт?  - Да ли проблем има родну димензију? (има посебни утицај на жене)  - Који су узроци проблема?  - Које су посљедице проблема?  - Који су субјекти оштећени, на који начин и у којој мјери?  - Како би проблем еволуирао без промјене прописа (“статус кво” опција)? | |
| * Овај пропис није последица захтјева(прописа) на државном нивоу. * Правни основ за доношење ове одлуке је садржан у члану 34 ст. 1 и 3 и члана 40 став 2 тачка 3 Закона о државној имовини („Службени лист ЦГ“, бр. 21/09 и 40/11), члана 38 став 1 тачка 9 Закона о локалној самоуправи („Службени лист ЦГ“, бр. 2/18, 34/19, 38/20 и 84/22), члана 35 став 1 тачка 9 и члана 38 став 1 Статута Општине Никшић („Службени лист ЦГ - Општински прописи“, бр. 31/18 И 21/23); * Ријеч је о сопственим надлежностима локалне самоуправе; * Предложени акт треба да ријеши имовинско-правне односе између Општине Никшић и Небојше Шипчића у циљу комплетирања урбанистичке парцеле као јединственог простора намијењеног за изградњу стамбеног објекта, максималне спратности П+7; * Проблем нема родну димензију; * Узрок проблема је што Небојша Шипчић као већински власник урбанистичке парцеле 3 у обухвату ДУП-а Центар, не може свој дио земљишта-урбанистичке парцеле користити за намјену предвиђену планским документом док не комплетира исту на начин предвиђен Планом. * Последица проблема је та што без комплетне урбанистичке парцеле Инвеститор Небојша Шипчић не може градити планирани објекат. * Оштећени субјекат је Небојша Шипчић који без куповине катастарских парцела које су у својини Општине не може искористити сопствене парцеле које се граниче са парцелама које су предмет продаје, а налазе у обухвату исте урбанистичке парцеле. * У “статус кво” опцији Небојша Шипчић не може приступити изградњи планираног објекта у циљу привођења простора намјени у складу са планским документом. | |
| 2. Циљеви  - Који циљеви се постижу предложеним прописом?  - Да ли било који од циљева унапређује родну равноправност? | |
| * Циљ Одлуке је рјешавање имовинско-правних односа између Општине Никшић и власника већинског дијела урбанистичке парцеле број 3, за потребе комплетирања урбанистичке парцеле у складу са Детаљним урбанистичким планом Центар;   - Ниједан од циљева не унапређује родну равноправност. | |
| 3. Опције  - Зашто је пропис неопходан?  - Које су могуће опције за испуњавање циљева и рјешавање проблема? (увијек треба разматрати “статус кво” опцију и препоручљиво је укључити и нерегулаторну опцију, осим ако постоји обавеза доношења предложеног прописа).  - Образложити преферирану опцију?(која је родна димензија те опције; како преферирана опција унапређује родну равноправност: статус жена и односе међу женама и мушкарцима?) | |
| * Доношење прописа је неопходно да се створе услови за комплетирање урбанистичке парцеле у складу са важећим планским документом за то подручје и да се иста приведе намјени; * Не постоји ниједна опција за рјешавање овог проблема изузев доношења предложене одлуке. | |
| 4. Анализа утицаја  - На кога ће и како ће највјероватније утицати рјешења у пропису - набројати позитивне и негативне утицаје, директне и индиректне?  - Које трошкове или уштеде ће примјена прописа изазвати грађанима и привреди (нарочито малим и средњим предузећима)?  - Да ли позитивне посљедице доношења прописа оправдавају трошкове које ће он створити?  - Да ли се прописом подржава стварање нових привредних субјеката на тржишту и тржишна конкуренција?  - Укључити процјену административних оптерећења и бизнис баријера. | |
| * Реализацијом рјешења из предложене одлуке утицаће на Инвеститора – Небојшу Шипчића јер ће се створити услови да исти изврши изградњу стамбеног објекта као и на Општину да се у једном дијелу реализује Детаљни урбанистички план “ Центар“ . * Примјеном ове Одлуке неће се изазвати трошкови грађанима ни привредним друштвима. * Одлука не подржава стварање нових привредних субјеката, нити утиче на тржишну конкуренцију; * Одлуком се не стварају административна оптерећења и бизнис баријере. | |
| 5.Процјена фискалног утицаја  - Да ли је потребно обезбјеђење финансијских средстава из буџета локалних самоуправа односно буџета Црне Горе за имплементацију прописа и у ком износу?  - Да ли је обезбјеђење финансијских средстава једнократно, или током одређеног временског периода? Образложити.  - Да ли су неопходна финансијска средства обезбијеђена у буџету локалних самоуправа односно буџету Црне Горе за текућу фискалну годину, односно да ли су планирана у буџету за наредну фискалну годину?  - Да ли пропис утиче на висину прихода јединице локалне самоуправе односно прихода буџета Црне Горе и како ?  - Ко је потенцијални корисник буџета за имплементацију прописа (у којем проценту би корисници могли бити мушкарци, а у којем жене? Да ли имплементација буџета може бити узрок неравноправности између мушкараца и жена?) | |
| * Током имплементације рјешења из предложене одлуке, није потребно обезбиједити финансијска средства из буџета општине Никшић; * Нијесу неопходна финансијска средства обезбијеђена у буџету за текућу фискалну годину, односно нијесу планирана у буџету за наредну фискалну годину. * Пропис утиче на висину прихода јединице локалне самоуправе на начин што ће иста продајом овог земљишта остварити приход у буџету Општине Никшић, у износу од 123.000,00 €. | |
| 6. Консултације заинтересованих страна  - Назначити да ли је коришћена екстерна експертска подршка и ако да, како.  - Назначити које су групе заинтересованих страна консултоване, у којој фази РИА процеса и како (јавне или циљане консултације).  - Да ли су представнице женских удружења биле укључене у консултације?  - Назначити главне резултате консултација, и који су предлози и  сугестије заинтересованих страна прихваћени односно нијесу прихваћени.  Образложити. | |
| * Током израде предложеног прописа није коришћена експертска подршка нити су вршене консултације; * Представнице женских удружења нијесу биле укључене у консултације. | |
| 7. Мониторинг и евалуација  - Које су потенцијалне препреке за имплементацију прописа?  - Који су главни индикатори према којима ће се мјерити испуњење циљева?  - Ко ће бити задужен за спровођење мониторинга и евалуације примјене прописа? | |
| * Потенцијалне препреке за реализацију предложених рјешења из одлуке не постоје.   - За спровођење мониторинга и евалуацију примјене прописа, у оквиру своје надлежности, биће задужен орган локалне управе надлежан за послове имовине. | |
|  | |

**Датум и мјесто ДИРЕКТОР**

**Никшић, 05.децембар 2023. године Радосав Урошевић,с.р.**